text: HeimIkki bólkaVæleydnaða rørsluátakið hjá ÍSF og Fólkaheilsuráðnum “Rørsla í Føroyum” er komið at enda
text: #000005
text: Í summar hava yvir 1000 føroyingar gingið bygdargøtur og fjallatoppar runt um í landinum, sum tey hava skrásett við sona-appuni í rørlsuátakinum “Rørsla í Føroyum, sum ÍSF og Fólkaheilsuráðið saman við Sona hava staðið fyri. Túrarnir vórðu settir saman í samstarvi við Pól Sundskarð og heimasíðuna pol.fo
text: #000006
text: Á lítlari samkomu fyrr í dag handaðu Andras Nolsøe, ítróttaráðgevi hjá ÍSF og Magni Mohr, formaður í Fólkaheilsuráðnum virðislønir til tveir hepnar vinnarar. Fríða við Neyst Høgnadóttir vann juli avbjóðingina, har man skuldi ganga 5 fjallatoppar. Vinningurin var eitt gávukort á 5000 kr. til ferðaupplivingar í Føroyum. Eyðun Trúgvason vann høvuðsvinningin, sum er eitt vikuskiftisuppihald í Mykinesi, har Oda Andreasen og GoLocal er vertur, umframt at ferðalagið fær eina rundferð kring oyggjarnar við tyrluni hjá Atlantic Airways.
text: #000007
text: Tey bæði lata væl at tiltakinum, sum hevur givið teimum framúr summarupplivingar í føroysku náttúruni. Eyðun, sum til dagliga hevur stillisitandi arbeiði, sigur, at gongutúrarnir eftir bygdagøtunum og í fjøllunum hava gjørt, at hann hevur haft eitt kropsliga virkið summar. Fríða heldur, at tað er sera motiverandi, at ÍSF og Fólkaheilsuráðið skipa fyri slíkum átøkum, og at hetta hevur heilt sikkurt verið viðvirkandi til, at hon hevur gingið so nógvar túrar í føroysku náttúruni í summar.
text: #000008
text: “Føroyska náttúran er vælegnað til kropsliga venjing, og ítróttasambandið vil eisini virka fyri hesum slagnum av rørslu, sum samsvarar við allýsingina av ítrótti hjá ÍSF” sigur Andras Nolsøe, ítróttaráðgevi, sum gleðist yvir, at fleiri enn 1000 føroyingar hava luttikið í átakinum.
text: #000009
text: Sona og Fólkaheilsuráðið hava fyrr samstarvað um átakið “Hvør metur telur”, har sona-appin eisini varð nýtt. Lív Egilsdóttir Olsen, samskipari á Sona, heldur, at samstarvið við ÍSF og Fólkaheilsuráðið hevur gingið væl. “Átakið vísir, at áhugi er fyri einari føroyskari rørslu-app, og Sona fer møguliga at arbeiða víðari við hesum”.
text: #000011
text: Venjaraskeið ÍSF – heystið 2023
text: #000014
text: Fá PULSIN upp eina ferð um vikuna ÍSF og Glasir eru farin í samstarv um at bjóða næmingum á Glasi [...]
text: #000017